GiliGold/VAD_KnessetCorpus huggingface dataset:
דב חנין: אבל אני לא נכנס לוויכוח הזה, אנחנו היום מדברים על פחם, אז אני רק אמרתי מילה על גז.
דב חנין: אני רוצה לומר לכם, שאני חושב שהקצב לא מספיק מהיר.
דב חנין: הנושא של התייעלות אנרגטית נגרר אצלכם המון המון זמן.
דב חנין: התכנית קיימת.
דב חנין: אגב, אני מכיר איזושהי טיוטה שלה.
דב חנין: יש לי הערות על הטיוטה שלה, אבל אני אשמח שהיא תוצג לציבור, כדי שאפשר יהיה באופן מסודר להעיר הערות.
דב חנין: בנושא שנמצא בפנינו, אני בכל זאת רוצה להציע גם לכם במשרד האנרגיה לבחון מאוד לעומק את הנייר שהציג ד"ר וינשטוק, כי לפי הניתוח שלו, יש כבר היום במהלכים שהם מתקדמים, אפשרות לסגור שתיים מתוך הארבע, שתיים מתוך ארבע יחידות.
דב חנין: המשמעות של הדבר הזה היא הצלת חיים של עשרות בני אדם.
דב חנין: אם אנחנו יכולים לעשות את זה, אני חושב שזו חובתנו לעשות את זה.
דב חנין: הנייר הזה הוא מאוד רציני.
דב חנין: החלופות שנמצאות שם לי נראות מאוד ריאליות.
דוד אמסלם: אבל דב, אני סיכמתי את זה.
דוד אמסלם: אני רק אמרתי שאני מצפה מכל איש מקצוע במדינת ישראל שיש לו רעיון טוב, קודם כל לפנות למקור, לא לבוא לכנסת ולספר לנו פה.
דוד אמסלם: אם לא שומעים אותו, אז תבוא לכאן.
דב חנין: אם התהליך הזה לא מתקדם מול המשרד, תבואו לכאן.
דב חנין: אני גם מברך על דברי יושב ראש חברת החשמל.
דב חנין: אני חושב שזו אמירה חשובה.
דב חנין: אגב, העתיד שלנו נמצא לא בגז ולא בפחם, אלא בשמש, ברוח, באנרגיות מתחדשות.
דב חנין: מכיוון שחברת החשמל היא הגוף הכי גדול, היא גוף ציבורי שעוסק בתחום החשמל, אני חושב שצריך – וזאת פנייה גם לרשות החשמל, גם למשרד האנרגיה – לעודד את חברת החשמל להיכנס לתחום הזה.
דב חנין: זה אבסורד, שהגורם הכי גדול במדינת ישראל שמייצר חשמל, לא מתעסק באנרגיה מתחדשת, וזה לא בגלל שהם לא רוצים.
דב חנין: הם רוצים לעסוק בתחום הזה, אבל צריך לאפשר להם וצריך לעודד אותם להיכנס לתחום הזה במלוא המרץ ובמלוא האנרגיה.
<יפתח רון-טל: לא רק שלא מעודדים אותנו, אלא אוסרים עלינו.
<יפתח רון-טל: זו לפי דעתי טעות שחבל על הזמן.
דוד אמסלם: אני מאמין באמונה שלמה, שכדי לפתוח את המשק – באמת צריך לפתוח אותו באופן מעשי לשחקנים אחרים, אבל זה דיון אחר לגמרי.
דוד אמסלם: דרך אגב, אתם מתמחים בנושא ייצור חשמל באמצעי אחר לגמרי.
דב חנין: המדינה תוקעת אותם בפחם ובאה בטענות למה פחם.
דוד אמסלם: יש כל מיני טכנולוגיות, כל אחד מתמחה בטכנולוגיה ספציפית.
דוד אמסלם: חשמל זה חשמל.
דב חנין: אבל אסור לתקוע אותם בטכניות שזמנן עבר.
דוד אמסלם: אני אאפשר לעוד דוברת אחת, ואחרי זה נסכם את הדיון.
דוד אמסלם: רון אדם נמצא פה?
דוד אמסלם: הלך.
דוד אמסלם: ציפי רון ביקשה את רשות הדיבור, יש לך שתי דקות ואחרי זה שאול יסכם בשתי דקות ואני אסכם את הישיבה.
<ציפי רון: אפילו פחות.
<ציפי רון: לפני כ-15 שנה אושרה במועצה הארצית לתכנון ובנייה תכנית להקמת סולקנים על היחידות הפועלות בתחנת כוח רבין, וזה אושר שוב לפני מספר לא רב של שנים.
<ציפי רון: אנחנו ממשיכים לחיות בלי הסולקנים, אנחנו ממשיכים לחלות וכן הלאה.
<ציפי רון: אני רוצה לדעת, גם אם התחנות האלה יישארו כחלופה למקרה חירום, עדיין צריך לעשות את הטיפול הזה.
<ציפי רון: אי אפשר להשאיר את זה ככה.
<ציפי רון: אנחנו יודעים שיש תחלואה ברורה לגמרי מהפעלה בשיטה הזאת, אז בוא נבדוק מה עושים כדי לבצע את התכנית המאושרת להתקנת סולקנים.
דוד אמסלם: אני מעביר את רשות הדיבור למנכ"ל, שאול מרידור.
<שאול מרידור: כמו שאמר יושב הראש, אני מניח שהעמוד ורבע שקיבלנו איננו חוות הדעת, אלא איזשהו תקציר שלו.
<שאול מרידור: אשמח לקבל חוות דעת רצינית מד"ר וינשטוק או ממי שהזמין את חוות הדעת ונתייחס אליה כמובן ברצינות.
<שאול מרידור: אני לא מאמין שעמוד ורבע זה על כזה דבר רציני, אבל ברגע שנקבל אותה, כמובן נשמח להתייחס.
<שאול מרידור: חבר הכנסת חנין, אני חושב שהמחלוקת לגבי מתחדשות היא מחלוקת יותר עמוקה בתפיסת העולם, אבל תפיסת העולם של הרפורמה המדוברת עם חברת החשמל היום – ואני חושב שיושב ראש החברה אמר את זה בכנות, שהחברה מאוד רוצה לעשות את הדברים האלה, הממשלה חושבת שתחום היצור נכון שלא יתבצע על ידי המונופול הטבעי, שיעשה חלוקה, הולכה וניהול מערכת ואת הייצור יעשו גורמים אחרים בתחרות, כולל היצור במתחדשות.
<שאול מרידור: צריך להגיד שכל יצור המתחדשות היום בישראל איננו על ידי חברת חשמל.
<שאול מרידור: זה המצב היום, זו העבודה.
<שאול מרידור: רשות החשמל פותחת עכשיו את השוק הזה לתחרות, ואני מניח שנראה הרבה מאוד.
<שאול מרידור: הבעיה של השוק הזה היתה שלא היתה ודאות, שלא רק שהממשלה לא אמרה: אנחנו רוצים, היא גם לא אמרה: אנחנו רוצים ואנחנו נעשה את זה לאורך זמן.
<שאול מרידור: מה שד"ר אילת והרשות עשו עכשיו, זה לא רק אמרו: אנחנו רוצים, והנה אנחנו מוצאים מכרזים ל-1,300 מגה, אלא גם אמרו: אנחנו נוציא את זה עכשיו בשנתיים הקרובות בקבועי זמן.
<שאול מרידור: אני חושב שהם היו מאוד מאוד ברורים ונתנו ודאות לשוק, ואני חושב שאנחנו נראה גם את השוק הזה מתפתח בקצב מאוד מהיר בישראל.
זאב בנימין בגין: באיזה סבסוד זה?
<שאול מרידור: צריך להגיד שבתעריפים היום – דרך אגב, זה בניגוד לדיון ב-2011, אז אנחנו שילמנו 1.40 על כל קילוואט, היום קילוואט באנרגיה מתחדשת עולה באזור ה-20 אגורות, אני לא רוצה להגיד בדיוק את המספר, גם לא אכוון את המכרז.
זאב בנימין בגין: במובן הזה צדקתם כשהתנגדתם להסכמים ארוכי טווח, אבל - - -
<שאול מרידור: אני חושב שהיום העולם נמצא במצב שבו זה מאוד כדאי למשק, ולכן זה יקרה.
<שאול מרידור: לגבי 4-1 אני רק אסכם – ואני עונה פה גם על מה ששאל חבר הכנסת חנין לגבי התייעלות אנרגטית – שאנחנו אמנם במשרד מאוד נענים, ולכן לנו זה נראה המון, אבל בסוף אנחנו קצת פחות משנה וחצי נמצאים שם.
<שאול מרידור: אנחנו התחלנו פעולות בהרבה מאוד נושאים, ואתם רואים את זה גם בגז, גם בחשמל, גם בהתייעלות אנרגטית.
<שאול מרידור: אלה לא דברים שקורים ביום.
<שאול מרידור: ההחלטה הזאת, כמו עוד הרבה החלטות – ואני עונה פה לכל מי ששאל על החלטות שלא מיושמות – נכון, הממשלה יודעת לקבל החלטות, ולפעמים יודעת לא ליישם.
<שאול מרידור: המטרה שלנו היא ליישם אותה, והיישום שלה לא מתחיל עוד חמש שנים כדי לעמוד ב-2022, הוא מתחיל מחר בבוקר.
<שאול מרידור: אם אנחנו לא נעשה את כל הפעולות, אם חברת חשמל לא תתכנן בזמן, אם אנחנו לא נתחיל סטטוטוריקה בזמן – וזה לא דבר שיקרה עוד ארבע שנים, תבדקו אותנו עוד חצי שנה – אם לא נתחיל את הדברים האלה בזמן, לא נעמוד בזמן.
<שאול מרידור: לכן ההחלטה הזו מבחינתנו היא דבר שחייבים לעמוד בו והיא דבר שנעמוד בו, זה חלק מהסיכומים עם הגנת הסביבה, ולנו יש כוונה לעמוד בו עד הסוף.
<שאול מרידור: אני באמת מזמין את הוועדה לבדוק אותנו, אנחנו לא מפחדים מזה.
<שאול מרידור: יש לנו גם תכניות עבודה, שיפורסמו באתר האינטרנט, זה חלק מהתכניות, תבדקו אם אנחנו עומדים בהן.
<שאול מרידור: אנחנו פה בסוף בשביל לעשות את מה שאנחנו עושים עבור האזרחים.
דוד אמסלם: תודה לשאול.
דוד אמסלם: כפי שהתחלתי, אני שוב פעם אומר שזיהום האוויר היום במדינת ישראל – הציבור מבין שלא מתעסקים בזה רק אנשים אניני טעם, זה החיים עצמם.
דוד אמסלם: דרך אגב, זה דבר שהשתנה בתודעה הציבורית, לדעתי ב-10 שנים האחרונות.
דוד אמסלם: זיהום אוויר הורג אנשים, הוא מביא מחלות סרטן, אם זה סרטן ריאות.
דוד אמסלם: מניסיון אישי של המשפחה שלי, מתים מזה ומהר, תוך חודשים, אפילו לא שנים.
דוד אמסלם: לכן אני מבין שזה החיים, זה לא שאם נושמים אוויר טוב, נעים לנו באף.
דוד אמסלם: לכן אני חושב שאני מרכז את כל המאמצים שלי, או חלק גדול מאוד, כדי לשפר את הנושא הזה.
דוד אמסלם: לכן אני מודה מאוד לשר שטייניץ.
דוד אמסלם: הוא קיבל פה החלטה, לדעתי משמעותית מאוד.
דוד אמסלם: אני לא מכיר החלטה כזאת בנושא הזה הרבה מאוד שנים, ושאפו.
דוד אמסלם: אני גם מניח שכשהוא קיבל את ההחלטה, הוא בדק את עצמו, הוא לא יצא להחלטה ואחרי זה אמר: בוא נבדוק אם זה אפשרי.
דוד אמסלם: אני מניח שהוא עשה אתכם איזושהי עבודת מטה, בדק את הנתונים הבסיסיים, וגם אמר לכם: אני יוצא עם ההחלטה הזאת, אבל תגבו אותי מקצועית, ולכן אני שמח ואני בטוח שההחלטה הזאת מבחינתו, זאת החלטה שאפשר לממש אותה.
דוד אמסלם: אני אעשה מספר דברים באופן אופרטיבי: אחד - אני קודם כל אקבע לוועדה בתיאום עם חברת חשמל ביקור באתר שאתם תמליצו עליו, יכול להיות שזה יהיה ב"אורות רבין" המדובר.
דוד אמסלם: אני ארצה שגם חברי הוועדה יראו את זה הלכה למעשה גם בעיניים ויקבלו את ההסברים, וגם נרתום אנשים שבדרך כלל הנושא הזה קצת רחוק מלבם גם אם הם בוועדה.
דוד אמסלם: הנושא השני – אני אקיים דיון בנושא של אנרגיות מתחדשות שלא קשור לחברת חשמל, גם בנושאים ההידרואלקטריים, גם בנושא של הפוטו-וולטאים וגם בנושא של אנרגיית רוח.
דוד אמסלם: דרך אגב, אני ביקשתי ממנהל התכנון לייצר תמ"א ארצית בנושאים האלה בכל נושא ונושא, בגלל שקודם כל צריך לייצר גם את הקרקע וגם לתת את התנאים התכנוניים.
דוד אמסלם: אבל מי שצריך להוביל את זה, זה אתם לטעמי.
דוד אמסלם: אני אשב אתכם, אנחנו נקיים איזשהו דיון בוועדה לנושא הזה בלבד, ששם אני ארצה לשמוע מה היעדים שלכם ואיך אתם פועלים כדי לדחוף את העניין הזה.
זאב בנימין בגין: היתה בעיה של הבדל בין טורבינות יותר גדולות ויותר קטנות, איפה זה עומד עכשיו?
זאב בנימין בגין: הסתדר?
זאב בנימין בגין: לא מסתדר.
דוד אמסלם: בוא נעזוב את זה עכשיו.
דוד אמסלם: כמו שאמרתי, אני התנעתי יום עיון בנושא כדי שניכנס לאווירה, ואחרי זה אנחנו מתחילים לגזור מה שנקרא ישיבות קצת יותר אופרטיביות.
דוד אמסלם: דבר שלישי, אני בעזרת השם אקיים דיון גם בוועדה בעוד כארבעה, חמישה חודשים, אחרי שאני אתייעץ אתכם, בגלל שזה לא תלוי רק בכם, כדי לראות שאנחנו הולכים על הנתיב הנכון, כך שהחלטת הממשלה באמת עברה.
דוד אמסלם: אם היא לא תעבור, תגידו לנו מה אנחנו צריכים לעשות כדי שהיא תעבור.
דוד אמסלם: אחרי זה, במעקב שוטף, אני מטבעי כזה, אני פקיד בראש, לא חבר כנסת – יש החלטה, יש לוחות זמנים, אנחנו נעקוב אחרי ביצוע ההחלטה על בסיס לוחות הזמנים שאני אקבע.
דוד אמסלם: בוודאי ככל שהעסק יתחיל לקרום עור וגידים, אני אתחיל להבין שזה בכיוון ואני ארד מהעניין.
דוד אמסלם: לי חשוב לראות את ההצתה, שה"באגר" הראשון מתחיל לחפור את התחנה.
דוד אמסלם: ניפגש בוועדה ובסיור.
דוד אמסלם: להתראות.
<שר התשתיות הלאומיות האנרגיה והמים יובל שטייניץ: תודה רבה, אדוני היושב ראש, תודה שהזמנת אותי יחד עם אנשי המקצוע והצוות המקצועי של המשרד, של רשות החשמל, של חברת החשמל בנושא כל כך חשוב, שהמוקד שלו זה כמובן התחנה הפחמית בחדרה, אבל הוא כמובן חלק ממה שקורה שם, ממה שאמור לקרות שם.
<שר התשתיות הלאומיות האנרגיה והמים יובל שטייניץ: הוא חלק ממדיניות כוללת בסוגיה הזאת של השימוש בפחם בייצור חשמל במדינת ישראל.
<שר התשתיות הלאומיות האנרגיה והמים יובל שטייניץ: אני רוצה לומר כאן בצורה ברורה וחד-משמעית, אדוני היושב ראש, שבשנה וחצי האחרונות יש מהפך של 180 מעלות במשרד האנרגיה בנושא הפחם; לא של 20 או 30 מעלות, אלא 180 מעלות.
<שר התשתיות הלאומיות האנרגיה והמים יובל שטייניץ: המדיניות הקודמת במשרד האנרגיה אמרה כך – והיו לה הנימוקים וההצדקות שלה – יש שתי תחנות פחמיות גדולות בישראל, האחת באשקלון והשנייה בחדרה, ולמען הביטחון האנרגטי, בטח במדינה שהיא אי-אנרגטי, בניגוד להולנד שמחוברת לגרמניה ולצרפת ויכולה לקבל מהן חשמל, אנחנו לא יכולים לקבל חשמל מסוריה או משכנותינו בצורה רציפה ואמינה, צריך לשמור על רכיב הפחם לצד דלקים אחרים.
<שר התשתיות הלאומיות האנרגיה והמים יובל שטייניץ: לכן ככל שהתצרוכת גדלה, המדיניות אמרה שצריך להקים תחנה שלישית נוספת באשקלון, קראו לה תחנה D.
<שר התשתיות הלאומיות האנרגיה והמים יובל שטייניץ: אני זוכר את עצמי כשר אוצר, שמשרד האנרגיה מציג לפניי את הצורך להגדיל את ייצור החשמל בפחם על ידי הקמת תחנה פחמית שלישית, תחנה D, שגם היא אמורה להיות מוקמת באשקלון בקרבת התחנה הקיימת.
<שר התשתיות הלאומיות האנרגיה והמים יובל שטייניץ: המדיניות הישנה של משרד האנרגיה היתה לא רק שלא צריך להפחית בפחם, אלא שצריך להוסיף ולהקים תחנה פחמית חדשה בהשקעה לא מבוטלת כדי לבצר את הביטחון האנרגטי והיציבות האנרגטית בישראל, וכדי שסל הדלקים, הפחם יישאר מרכיב משמעותי בייצור החשמל.
<שר התשתיות הלאומיות האנרגיה והמים יובל שטייניץ: מכניסתי למשרד האנרגיה פעלתי לגיבוש מדיניות הפוכה.
<שר התשתיות הלאומיות האנרגיה והמים יובל שטייניץ: המדיניות הזאת שיש לה הטעמים שלה, אני לא מקל בה ראש, אני זוכר שכשר אוצר משרד האנרגיה הציג בפניי את הצורך בהרחבת השימוש בפחם ובהקמת תחנה D, זה נשמע אז די משכנע, למרות שכבר אז היו לי השגות וויכוחים, אבל עקרונית זה התפקיד של משרד האנרגיה.
<שר התשתיות הלאומיות האנרגיה והמים יובל שטייניץ: בסוף האחריות היא על משרד האנרגיה, לא על אף משרד אחר, שתהיה פה אספקת חשמל אמינה, רציפה, ושגם במצבי חירום, במקרים של אסונות טבע, פגעי טבע או במקרים של מלחמה והתקפת טילים על הרשת, על תחנת כוח, על מערכת ההולכה, תהיה אספקת חשמל סבירה במדינת ישראל גם במקרים של עימות מתמשך.
<שר התשתיות הלאומיות האנרגיה והמים יובל שטייניץ: זאת באמת האחריות של משרד האנרגיה.
<שר התשתיות הלאומיות האנרגיה והמים יובל שטייניץ: מכניסתי לתפקיד קבעתי מדיניות אחרת, לא של הגדלת השימוש בפחם, אלא של הפחתת השימוש בפחם, שהגדרתי אותה כך – מינימום פחם תוך שמירה על ביטחון אנרגטי.
<שר התשתיות הלאומיות האנרגיה והמים יובל שטייניץ: אנחנו נשמור על הביטחון האנרגטי, לא נוותר בעניין הזה, ושמירה על ביטחון אנרגטי זה לא רק כמה חשמל אתה מייצר ומה הרזרבה שלך, אלא גם כמה אתה מייצר בצורה שתלויה במזג האוויר ושאיננה תלויה במזג האוויר, כמה אתה מייצר במרכז ובצפון לעומת הדרום, כמה אתה מעמיס על רשת ההולכה, כמה אתה מבצר את רשת ההולכה שלך, כמה אתה ממגן את המערכת, ואיזה רזרבה יש לך לשעת חירום במקרה שחלק מהמערכת נפגע.
<שר התשתיות הלאומיות האנרגיה והמים יובל שטייניץ: אבל נקבעה מדיניות חדשה, שונה לחלוטין מהמדיניות שאפיינה את משק האנרגיה ואת משרד האנרגיה עשרות שנים – מינימום פחם במקסימום ביטחון אנרגטי.
<שר התשתיות הלאומיות האנרגיה והמים יובל שטייניץ: המדיניות הזאת באה לידי ביטוי בשלושה צעדים – אני מסתכל קודם על המכלול לפני שאני אדבר על 4-1, שזה הנושא המוגדר של הדיון ספציפית – אבל היא באה לידי ביטוי בשלושה צעדים: הצעד הראשון היה החלטתי לבטל את התכנית לבנות תחנה פחמית שלישית, תחנהD באשקלון.
<שר התשתיות הלאומיות האנרגיה והמים יובל שטייניץ: נכון שמבחינה מעשית אני כבר חשבתי קודם עוד כשהייתי שר אוצר כשהציגו לי את הצורך בתחנה D, אמרתי שיש לי ספק גדול בשאלה אם מדינה שמוצאת גז טבעי ושגם מתכוונת להיכנס לאנרגיות מתחדשות, צריכה להגדיל את השימוש בפחם ולבנות תחנה נוספת, אבל עם כניסתי למשרד האנרגיה, ההחלטה הראשונה שלי – וזאת זכותי וחובתי לקבוע מדיניות – היתה: קודם כל לא בונים תחנה שלישית.
<שר התשתיות הלאומיות האנרגיה והמים יובל שטייניץ: זאת היתה החלטה ראשונה של מדיניות.
<שר התשתיות הלאומיות האנרגיה והמים יובל שטייניץ: ההחלטה השנייה בכיוון הזה התקבלה בסוף 2015, לקראת סוף 2015.
<שר התשתיות הלאומיות האנרגיה והמים יובל שטייניץ: גם היא היתה החלטה דרמטית, והיא לא עברה בלי ויכוחים, בתוך המשרד ומחוצה לו, כולל בטענות של חוסר סמכות מצדי לתת הנחיה כזו.
<שר התשתיות הלאומיות האנרגיה והמים יובל שטייניץ: ההחלטה השנייה היתה לצמצם מידית ב-15% את השימוש בפחם לייצור חשמל לטובת הגדלת השימוש בגז טבעי ב-2016, ואם המהלך הזה יעלה יפה, להגדיל את זה ל-20% מ-2017.
<שר התשתיות הלאומיות האנרגיה והמים יובל שטייניץ: אני רוצה להראות את השקף.
<שר התשתיות הלאומיות האנרגיה והמים יובל שטייניץ: זה השקף שמראה מה קרה בעקבות ההחלטה הזו בין 2015 ל-2016.
<שר התשתיות הלאומיות האנרגיה והמים יובל שטייניץ: כתוצאה מההחלטה הזו, שהודעתי עליה בנובמבר שנה שעברה והוצאתי הנחיה מסודרת לחברת החשמל – אני מודה שהיו טענות, גם מצד משרד המשפטים בשלב מסוים ומשרדים אחרים, שאין לי סמכות לקבל החלטה כזו, אבל בסוף הכול הסתדר.
<שר התשתיות הלאומיות האנרגיה והמים יובל שטייניץ: אני חושב שעשיתי את זה בצורה אחראית ומסודרת.
<שר התשתיות הלאומיות האנרגיה והמים יובל שטייניץ: כתוצאה מכך, כבר יש לנו ירידה השנה בשימוש בפחם.
<שר התשתיות הלאומיות האנרגיה והמים יובל שטייניץ: אנחנו בסוף השנה, אני יכול לדווח שההחלטה הזאת, אמנם יש לנו עוד שבוע, שבועיים, אבל אפשר כבר לסכם שאכן ההנחיה הזו בוצעה כהלכה והמדיניות הזו התבצעה, היא לא היתה רק החלטה, היא החלטה שיצאה לביצוע.
<שר התשתיות הלאומיות האנרגיה והמים יובל שטייניץ: יש הפחתה משמעותית בפחם מ-45% ל-36%, בעיקר נוכח עלייה בגז הטבעי.
<שר התשתיות הלאומיות האנרגיה והמים יובל שטייניץ: זה מה שקרה ב-2016.
<שר התשתיות הלאומיות האנרגיה והמים יובל שטייניץ: ב-2017 אנחנו מעלים את זה ל-19% או 20% - דרך אגב, בשיתוף פעולה טוב ובתיאום עם המשרד להגנת הסביבה.
<שר התשתיות הלאומיות האנרגיה והמים יובל שטייניץ: אני יכול לציין שבתקופה האחרונה, בחודשים האחרונים מאז כניסתו של השר אלקין לתפקיד, שני המשרדים החליטו שאפשר להגיע להישגים יותר טובים ביצירת אמון הדדי ושיח הדדי, ולא רק ביצירת התנצחות, ויחסי העבודה הטובים עם המשרד להגנת הסביבה מאפשרים לי לקחת החלטות יותר אמיצות ויותר לקדם דברים, כשאתה יודע שיש לך גיבוי וכשעובדים ביחד ולא לעומתית כל הזמן.
<שר התשתיות הלאומיות האנרגיה והמים יובל שטייניץ: בהחלטה הזאת ב-2017 הנתח של הפחם הולך לרדת ושל הגז הטבעי לגדול.
<שר התשתיות הלאומיות האנרגיה והמים יובל שטייניץ: ההפחתה תעלה מ-15% ל-20% ב-2017.
<שר התשתיות הלאומיות האנרגיה והמים יובל שטייניץ: זאת ההחלטה השנייה.
<שר התשתיות הלאומיות האנרגיה והמים יובל שטייניץ: לא, ביקשתי במיוחד שיהיו פה שלושת הקודקודים של המהלך הזה מבחינתי – אני שמח שיש פה גם נציגים של משרדים אחרים – מנכ"ל המשרד שאול מרידור, ראש רשות החשמל ד"ר אסף אילת ויושב ראש חברת החשמל האלוף יפתח רון-טל.
<שר התשתיות הלאומיות האנרגיה והמים יובל שטייניץ: אני מציע שאחרי ההצגה הבסיסית שלי, הם גם יציגו את הפרטים.
<שר התשתיות הלאומיות האנרגיה והמים יובל שטייניץ: מאחר ששאלת, אני אענה ספציפית – מייצרים פחות חשמל בפחם ומייצרים יותר חשמל בתחנות של הגז, כלומר: מייצרים פחות חשמל בחדרה ובאשקלון, כי שורפים שם פחות פחם, ומייצרים יותר חשמל בתחנות שמבוססות על גז, גם של חברת החשמל וגם תחנות פרטיות שמייצרות בגז.
<שר התשתיות הלאומיות האנרגיה והמים יובל שטייניץ: הפחם קצת יותר זול, אז אם היינו מסתכלים רק על המחיר ולא על ההחלטה שלי על בריאות הציבור, היינו מייצרים עוד קצת בפחם; אז הפחיתו את הפחם והעבירו לגז.
<שר התשתיות הלאומיות האנרגיה והמים יובל שטייניץ: כאן אני מגיע להחלטה השלישית, ואחר כך אראה גם מה הולך להיות לאורך השנים, אבל כרגע אני רוצה לדבר באופן ספציפי, אני מודה שההחלטה השלישית היתה הכי קשה והכי מורכבת, ועד היום יש גורמים כאלה ואחרים – לא רק במשרד האנרגיה, גם במקומות אחרים – שחוששים ממנה, שמא תהיה פגיעה בביטחון האנרגטי ובעמידות של הביטחון האנרגטי בשעת עימות, מלחמה או התקפה רבתי על מדינת ישראל.
<שר התשתיות הלאומיות האנרגיה והמים יובל שטייניץ: ההחלטה השלישית היתה להחליף את רוב תחנת חדרה, את יחידות 4-1, היחידות הישנות יותר, במקום לעבוד בפחם, במקומן באותו אזור לבנות תחנה שתפעל בגז טבעי.
<שר התשתיות הלאומיות האנרגיה והמים יובל שטייניץ: זה צריך להיות באותו אזור, כי בסוף בסוף יש ערך גם מבחינת ביטחון אנרגטי וגם מבחינת מערכת ההולכה לפיזור.
<שר התשתיות הלאומיות האנרגיה והמים יובל שטייניץ: נכון שיותר ויותר מייצור החשמל מתרכז בדרום, אבל אנחנו לא יכולים לוותר לחלוטין על ייצור לפחות חלק מהחשמל באזורי הצריכה המרכזיים, שזה במרכז הארץ או בצפונה.
<שר התשתיות הלאומיות האנרגיה והמים יובל שטייניץ: האמת, ההחלטה הזו – תחילתה כבר לפני שנה וחצי.
<שר התשתיות הלאומיות האנרגיה והמים יובל שטייניץ: יושב פה יושב ראש חברת חשמל, בשיחה הראשונה שהוא זומן אלי כשר אנרגיה, אמרתי לו שאני רוצה לשקול את החלפת התחנה הפחמית בחדרה, כולה או רובה בגז טבעי, וגם אמרתי לו שאנחנו נשמור את זה בינתיים; כל עוד אנחנו לא יכולים להתחייב, לא נודיע את הדבר הזה, שהוא נמצא בבחינה ובבדיקה, כי אני לא רוצה לזרות אשליות, אלא רק להודיע על הדבר הזה ברגע שנוכל להשלים אותו.
<שר התשתיות הלאומיות האנרגיה והמים יובל שטייניץ: אחד הדברים שאפשרו את ההחלטה הסופית, אחד הדברים שאפשרו לי בקיץ האחרון לגבש את ההחלטה הזו באופן סופי – ולגבש את ההחלטה הזאת זה לא רק להחליט, זה גם לגבש צורה של צעדים, שאני אוכל להתחייב בפני גורמי המקצוע, לא רק במשרד האנרגיה, גם במשרד הביטחון ובמל"ל וגם בפני ראש הממשלה, שאני עושה את הצעד הזה עם צעדים נוספים, שמבטיחים שהביטחון האנרגטי לא ייפגע גם בכל מיני מתארים, שאני לא יכול לפרוט אותם כאן, של עימות או מתקפת טילים, שמכוונת בין השאר כדי לשתק את מערכת החשמל במדינת ישראל.
<שר התשתיות הלאומיות האנרגיה והמים יובל שטייניץ: זה תסריט שבהחלט יכול לקרות, והייתי צריך גם בפני עצמי, אבל גם בפני הגורמים האחרים, להראות שאני מבצע את ההחלטה הזאת באחריות, כלומר שהביטחון האנרגטי – לא רק השוטף, אלא גם בשעת חלילה וחס עימות רחב, כולל התקפה רבתי שעלולה להימשך שבועות על מערכת החשמל, תחנות הכוח, מערכת ההולכה – שאנחנו לפחות לא פוגעים, אולי אפילו משפרים את הביטחון האנרגטי, למרות הירידה הדרמטית בפחם והחלפתו בגז טבעי.
<שר התשתיות הלאומיות האנרגיה והמים יובל שטייניץ: מה שאפשר לי ללכת לשלב הסופי בגיבוש ההחלטה הזו היה כמובן העובדה שמתווה הגז אושר סופית, אחרי התיקונים, בעקבות הבג"צ בחודש מאי האחרון.
<שר התשתיות הלאומיות האנרגיה והמים יובל שטייניץ: ביוני, יולי היו סימנים ראשונים לכך, שבאמת שדה הגז לוויתן הולך להיות מפותח בלוחות הזמנים שנקבעו – התחילה השקעה בפיתוח לווין בעקבות אישור המתווה – ושנושא המכירה של כריש, תנין, מכירה שאחריה תגיע גם מחויבות לפיתוח, גם זה מתקדם; וברגע שגם מסתבר שאחרי עיכובים של חמש, שש שנים, אנחנו מצליחים סוף סוף לאחר אישור המתווה לפתח שדות גז נוספים, זאת אומרת שיהיו שדות גז נוספים, צנרת נוספת, אסדות טיפול בגז נוספות, נקודות קליטה נוספות, שהכול לא יישען רק על שדה תמר עם אסדה אחת ונקודת קליטה אחת, אלא שיהיה ריבוי של שדות ונקודות קליטה, כלומר שמערכת הגז גם תהיה יותר חסינה בפני פגיעה בודדת או תקלה בודדת; יכולתי ללכת למהלך של החלפת חדרה, יחידות 4-1 מפחם לגז טבעי.
<שר התשתיות הלאומיות האנרגיה והמים יובל שטייניץ: באוגוסט האחרון, לאחר שגובשו כל הצעדים שיבטיחו את הביטחון האנרגטי ולאחר שהושלם השיח עם גורמי ביטחון, מל"ל, רח"ל – רשות חירום לאומית, גורמים אחרים, כולל גם ישיבה בקבינט בתחילת שנת 2016 על הביטחון האנרגטי, ישיבה שבה הצגנו תכנית וגם קיבלנו משאבים – אני לא יכול לפרט את התכנית, אבל קיבלנו משאבים להגדלת הביטחון האנרגטי במדינת ישראל בכלל – התאפשר ללכת לצעד הזה באופן סופי, ואכן בחודש אוגוסט הכרזנו על המהפך הדרמטי של ביטול 4-1.
<שר התשתיות הלאומיות האנרגיה והמים יובל שטייניץ: זאת אומרת, במקום להוסיף ייצור בפחם ולבנות תחנת כוח פחמית נוספת, אנחנו הולכים בדיוק לכיוון השני של הפחתת השימוש בפחם.
<שר התשתיות הלאומיות האנרגיה והמים יובל שטייניץ: עכשיו אני רוצה להראות בשקף מה זה עושה במשך עשור.
<שר התשתיות הלאומיות האנרגיה והמים יובל שטייניץ: הצגנו כאן פחם מול אנרגיות מחדשות, ותיכף אני גם אגיד מילה על אנרגיות מתחדשות.
<שר התשתיות הלאומיות האנרגיה והמים יובל שטייניץ: אני מדבר על עשור, השקף הזה מראה מה הולך לקרות בין 2016 ל-2026, וכל זה לעומת השנה הקודמת 2015.
<שר התשתיות הלאומיות האנרגיה והמים יובל שטייניץ: ב-2015 רק נכנסתי לתפקידי, אז הצעד הראשון שהודעתי עליו – הפחתת 20% נכנס לתוקף רק ב-2016, אז אתם יכולים לראות את התמונה ב-2015.
<שר התשתיות הלאומיות האנרגיה והמים יובל שטייניץ: הנתון כפי שאתם רואים ב-2015, 45% מהחשמל בישראל מיוצר בפחם, למרות שכמובן אנחנו הולכים לייצר יותר ויותר חשמל - האוכלוסייה גדלה, הצריכה גדלה.
<שר התשתיות הלאומיות האנרגיה והמים יובל שטייניץ: אתם רואים פה את הנגזרת של הירידה בפחם באחוזים, אנחנו יורדים מ-45% ל-20% ב-2016.
<שר התשתיות הלאומיות האנרגיה והמים יובל שטייניץ: הירידה הזו תימשך גם לאחר מכן, אבל אתם רואים שתוך עשור, מרגע שנכנס הצעד הראשון של הפחתת ה-20% ב-2016, תוך עשור בהשוואה ל-2015, אנחנו יורדים מ-45% ל-20% שימוש בפחם.
<שר התשתיות הלאומיות האנרגיה והמים יובל שטייניץ: באנרגיות מתחדשות אנחנו רואים גידול מ-2% ל-15% ב-2016, וזה יגיע כמובן ל-17% - אני מקווה שליותר, אבל זה המינימום שקבענו לעצמנו, 17% ב-2030.
<שר התשתיות הלאומיות האנרגיה והמים יובל שטייניץ: זאת אומרת, מה שאנחנו רואים כאן, והשקף הזה ממחיש את זה, זה שינוי דרמטי, אפילו הייתי אומר שאפשר לכנות אותו מהפכני, של ירידה בפחם ועלייה באנרגיות מתחדשות.
<שר התשתיות הלאומיות האנרגיה והמים יובל שטייניץ: הפחם הוחלף על ידי שני פקטורים – על ידי הגז הטבעי, שהוא כמובן אמנם דלק פוסילי, אבל נקי בהרבה, מזהם הרבה פחות – זה שלנו כחול לבן – ועל ידי העלייה באנרגיות המתחדשות.
<שר התשתיות הלאומיות האנרגיה והמים יובל שטייניץ: אני רוצה לומר מילה על האנרגיות המתחדשות, ואז לסכם לגבי הפחם.
<שר התשתיות הלאומיות האנרגיה והמים יובל שטייניץ: גם לגבי האנרגיות המתחדשות ביצעתי מאז כניסתי לתפקיד הערכה מחדש.
<שר התשתיות הלאומיות האנרגיה והמים יובל שטייניץ: מדיניות המשרד וגם של רשות החשמל בעבר היתה אנרגיות מתחדשות, לא להתלהב יתר על המידה – זה יקר, זה תלוי בתנאי מזג האוויר.
<שר התשתיות הלאומיות האנרגיה והמים יובל שטייניץ: לכן כשמסתכלים מבחינת משרד האנרגיה או משק האנרגיה, אנרגיות מתחדשות, אני לא אומר כמה שפחות, אבל לא צריך להתקדם בזה יתר על המידה, יש לזה מחירים, יש לזה עלויות.
<שר התשתיות הלאומיות האנרגיה והמים יובל שטייניץ: המדיניות הזאת השתנתה, גם באופן משמעותי, ואני גם הכרזתי על שנת 2017 מבחינת משרד האנרגיה והמשק כשנת האנרגיות המתחדשות.
<שר התשתיות הלאומיות האנרגיה והמים יובל שטייניץ: אני אתן רק מספר אחד, עד שנת 2016 היה לנו בכל השנים סך הכול פחות מ-1,000 מגואט של אנרגיות מתחדשות, זה מה שהושג ב-10, 20 השנים האחרונות, פחות מ-1,000 מגואט יצור חשמל באנרגיות מתחדשות.
<שר התשתיות הלאומיות האנרגיה והמים יובל שטייניץ: בשנת 2017 הנחיתי את רשות החשמל – וזה כבר תהליך שהוא בביצוע – אנחנו מוציאים מכרזים, שיסתכמו בין 1,000 ל-1,300 מגואט של אנרגיות מתחדשות, זאת אומרת:
<שר התשתיות הלאומיות האנרגיה והמים יובל שטייניץ: בשנת 2017 אנחנו מוציאים מכרזים ליותר אנרגיות מתחדשות ממה שהיה במשך עשרות השנים האחרונות.
<שר התשתיות הלאומיות האנרגיה והמים יובל שטייניץ: זה בעיקר אנרגיה סולארית, אבל גם צורות אחרות של אנרגיות מתחדשות.
<שר התשתיות הלאומיות האנרגיה והמים יובל שטייניץ: קבעתי מדיניות – המחירים דרך אגב הולכים ויורדים, זה לא תמיד יישאר יותר יקר – שישראל לא יכולה לפגר בתחום הזה, ואנחנו צריכים להדביק לפחות חלק מהפיגור בעבר, ולכן אתם רואים את העלייה מ-2% ל-15%, והיא תימשך גם בהמשך.
<שר התשתיות הלאומיות האנרגיה והמים יובל שטייניץ: אלה מטרות המינימום.
<שר התשתיות הלאומיות האנרגיה והמים יובל שטייניץ: אלה היעדים, אנחנו כמובן מקווים לעבור אותם, אבל אלה היעדים שקבענו לעצמנו.
<שר התשתיות הלאומיות האנרגיה והמים יובל שטייניץ: אני רוצה לחזור ל-4-1 באופן ספציפי.
<שר התשתיות הלאומיות האנרגיה והמים יובל שטייניץ: הבעיה העיקרית בהחלטה הזאת היתה באמת בעיית הביטחון האנרגטי, כי ההשקפה הקלאסית, שהיא לא עורבא פרח, אומרת שמדינה – בוודאי מדינה שהיא אנרגטית, בוודאי מדינה שיש עליה גם איומי מלחמה – לא יכולה לבנות את כל המשק או את רוב המשק, 60%, 70%, על דלק אחד, שמא יהיה שיבוש באספקת הדלק, שמא יהיה שיבוש בגלל פגעי טבע, תקלות טכניות, או חלילה וחס איומי מלחמה, ובעיקר מדינה שהיא אי אנרגטי לא תוכל במקרים כאלה לקבל סיוע משכנותיה, בוודאי לא במקרים של עימות צבאי כזה או אחר.
<שר התשתיות הלאומיות האנרגיה והמים יובל שטייניץ: לכן אחת הסוגיות המרכזיות שהייתי צריך לעבוד עליהן לקראת ההחלטה זה הביטחון האנרגטי.
<שר התשתיות הלאומיות האנרגיה והמים יובל שטייניץ: כאן היו שני דברים – קודם כל באמת מתווה הגז.
<שר התשתיות הלאומיות האנרגיה והמים יובל שטייניץ: אין ספק, שללא מתווה הגז לא היינו יושבים פה היום.